Etsin ihmistä, joka elää uskosta.
Sitten puskaradion kautta löysin tämän päivän haastateltavan.
Eeva Lundell, lämpimästi tervetuloa Kulmakivi-ohjelmaan. - Kiitos.
Kiva, että tämä hetki tuli mahdolliseksi, -
vaikka molemmilla oli vähän kiireitä.
Kerro tässä pohjustukseksi pieni esittely itsestäsi, -
esimerkiksi, että keitä perheeseesi kuuluu ja missä vaikutat.
Perheeseeni kuuluu kaksi poikaa, -
jotka ovat jo lähteneet kotoa, aikuisia miehiä.
Tällä hetkellä elän mieheni Kimmon kanssa yhdessä kahdestaan.
Meillä tulee tänä vuonna 30 vuotta yhteiseloa.
Oi, silloin on juhlapäivä. - Kyllä.
Toimin kätilönä paikallisessa keskussairaalassa.
Pikkusiskoni on äitini omaishoitaja.
Häntä välillä lomitan. Siinä menee mukavasti elämäni tällä hetkellä.
Riittää puuhaa. - Kyllä.
Olen myöskin mukana Jyväskylän Missio Church -kirkossa, -
paikallinen pieni seurakunta, joka on hyvin karismaattinen.
Siinä on keskiössä ylistäminen ja julistaminen.
No niin. Siinä oli hyvä paketti sinusta pähkinänkuoressa.
Onko niin, että elät puolisosi kanssa tällä hetkellä -
uudelleen toisiinne tutustumisen aikaa, kun lapset ovat pois kotoa?
Voi sanoa näin. Oikeastaan nyt on elämän parasta aikaa.
On ollut kiva miehen kanssa, kun on päässyt ruuhkavuosista, -
siitä pyörityksestä.
Meillä on ollut mukavaa yhdessä. - Hieno homma.
Olet kätilö, niin kerro vähän, että mitä työ sinulle antaa -
ja mitä mielessäsi liikkuu synnytystilanteessa?
Sehän on hyvin merkityksellinen työ.
Olet auttamassa uusia ihmisiä maailmaan. - Niinpä.
Kun uusi ihminen syntyy, niin sillä on kaikki mahdollisuudet, -
että miten hän tulee vaikuttamaan yhteiskuntaan.
Meidän anestesialääkäri, joka antaa kipupuudutuksia, -
aina sanoi, että paljon onnea ja uusia veronmaksajia. - Jaahah.
On se ihme, kun uusi uniikki ihminen syntyy maailmaan -
ja saat työskennellä ihmeiden ja ihmettelyn keskellä.
Kyllä. Ja mitä mielessä liikkuu synnytyksen aikana, -
niin siinä liikkuu monenlaisia ajatuksia, -
kun on monenlaisia perheitä tänä päivänä.
Siinä synnytyksessä sitä ajattelee päällimmäisenä, -
että syntyy terve vastasyntynyt, -
ja äitikin selviää koettelemuksesta ja toipuu nopeasti.
Ne on päällimmäiset ajatukset siinä, kun synnytystä hoidat.
Vauvan syntyminen on ihmisen kriittisimpiä hetkiä.
Kyllä. Niin ahtaasta paikasta tullaan elämään. - Kyllä.
Mutta sinulla saattaa vilahtaa rukous.
Kyllä varsinkin, jos tulee mutkia matkaan, niin sitä huokaisee aina.
Kätilön valassa, se on vanha vala, en muista miten vanha, siinä sanotaan, -
että kätilön tulee olla vähintään 40-vuotias ja Jumalaa pelkäävä.
Ihan totta? - Kyllä.
Siinä on muitakin kriteereitä, mutta tämä on jäänyt mieleen. - Varmasti.
Hieno homma.
Raamatussakin puhuttiin viisaista kätilövaimoista. - Kyllä.
Että sielläkin löytyy kertomus. - Kyllä, Vanhassa Testamentissa.
Löydätkö uskoon tulossa ja synnytyksessä jotain samankaltaista?
Hyvinkin paljon.
Kun lapsi syntyy, niin se on suuri helpotus, huokaus ja vapauden tunne.
Samoin, kun ihminen tulee uskoon, niin hän kokee iloa ja vapautusta.
Kun synnit otetaan pois, on kuin taakka lähtisi harteilta.
Monet on kuvailleet näin, kun he tulevat uskoon.
Huojennus tulee. - Huojennus tulee.
Raamatussa puhutaan siitä kuvainnollisesti, -
että se tie on kaita, ja portti ahdas, joka vie elämään.
Sehän on konkreettista, pienestä paikasta lapsikin syntyy.
Ja varmaan sellaisia elämän polttoja voi ihmisellä olla -
ennen uskoon tuloa, -
jotka ajaa sitten heittäytymään Jumalan käsiin, kun itse ei jaksa.
Sitten, mitä tulee mieleen, -
niin jos lapsen synnyttää nuorena, niin se käy aina helpommin.
Samoin on uskoontulossa.
Nuorempana ottaa Jumalan Sanan helpommin vastaan.
Vanhempana tahtoo riskit kasvaa.
Uskoontulon prosessi voi kestää pitempään, -
ja riskit kasvaa, kun maailman...
Raamatussa puhutaan eksyttäväistä asioista, mitkä tarttuu ihmisiin.
Puhutaan myös tiedon nimellä kulkevia valhepuheita.
Kun ihminen näihin kietoutuu, ja niistä irti pääseminen.
Se uskoontuloprosessi voi olla kipeä ja hankala. - Kyllä.
Semmoista spekulointia tulee enemmän ja enemmän.
Epäröintiä. - Epäröintiä enemmän. Kyllä.
Halusitko lisätä vielä jotain?
Sillä tavalla just, että nuorena on vitsa väännettävä.
Jumalan Valtakunta on lasten kaltainen.
Jos et ota vastaan Valtakuntaa kuin lapsi, niin et voi päästä sisälle.
Aivan, siihen täytyy heittäytyä.
Missä sinä itse koit uskoontulon?
Missä Jeesus tuli sinulle todelliseksi?
Itse asiassa olen aina uskonut Jumalaan ihan pienestä tytöstä asti, -
vaikka koti on ollut kaikkea muuta kuin uskovainen.
Äitikin oli sillä tavalla, että uskoo jotenkin, mutta ei mitään...
Ei voi sanoa, että on uskovainen koti.
Monet kyllä uskoo Jumalan olemassaoloon.
Mutta milloin tulin uskoon, niin se tapahtui vuonna 1980.
Nuoruuden ystäväni johdatti minut uskoon.
Hän kysyi, että haluatko tulla uskoon.
Olin rippikoulussa kuullut tästä, me oltiin samalla rippileirillä.
Tiesin, miten tullaan uskoon, mutta en viitsinyt tehdä sitä, -
kun ajattelin, että elämä menee pilalle, ja on ankeata ja tylsää.
Niin, niinpä.
Mutta tein ratkaisun, koska ymmärsin, että voi olla, -
että Jumala ei kutsu enää, ja silloin se on myöhäistä.
Ihmeellistä, että jo pienenä sinuun tuli se kipinä, -
että on jotain korkeampaa.
Se tuli ehkä siinä, kun olen kaupunkilapsia ja asfalttipihan lapsia.
Lapsuudenystävän kanssa pyörittiin sunnuntaina Jyväskylän keskustassa.
Kuinka ollakaan, me eksyttiin Pelastusarmeijan pyhäkouluun.
Se lienee Ilmarisenkadulla vieläkin. - OK.
Me eksyttiin sinne ja käytiin pari kertaa siellä pyhäkoulussa, -
ja siellä opetettiin rukoilemista. - Just.
No minähän otin käyttöön ja otin opikseni.
Minulla oli semmoinen toive, kun minulla on pikku- ja isoveli, -
että haluaisin pikkusiskon. Rukoilin pikkusiskoa.
Olin alle 10-vuotias, ja äitini alkoi odottamaan sitä pikkusiskoa.
Riemuissani sanoin, että rukoilin Taivaan Isältä, -
että meille syntyisi pikkusisko, enkä ollenkaan ymmärtänyt, -
kun isä naureskeli. - Niin, voi että.
Mutta sinulla oli iso vaikutus sille. - Kyllä, joo.
Mutta tämä oli se uskon kipinä joskus, että se lapsuuden usko tuli siihen.
Ja varsinainen uskonratkaisu sitten vuonna 1980. - Joo.
Anne ystäväsi sanoi joskus, -
että olet muun muassa esirukoilija ja uskon soturi.
Mistä nämä ominaisuudet tai kutsumukset on peräisin?
Se esirukous varmaan juontaa lapsuudesta, -
koska se rukousvastaus oli niin merkittävä.
Sait rukousvastauksen ihan pienenä. - Se on jäänyt konkreettisesti mieleen.
Uskoontulon jälkeen aika pian sain sydämelleni rukoustaakkoja ihmisistä.
Mietin, että miksi tämä on mielessäni koko ajan.
Onko heillä jotain ongelmaa elämässään.
Jouduin rukoilemaan heidän puolesta.
Kun kysyin jälkeen päin, niin he tarvitsivat sitä rukousta.
Kun minun piti muistaa sinua, että oliko sinulla jotakin, -
niin hän sanoi, että se tuli tarpeeseen.
Tuo onkin hyvä tarkistaa, -
kun tulee tämmöinen kohti käyvä rukouskehotus, -
että oliko siinä perää. Hieno saada todistus siitä.
Sitten tämä uskon soturi.
Uskon soturi varmaan on semmoinen, -
joka menee läpi harmaan kiven, mutta ei omin voimin, -
vaan Jumalan avulla. - Aivan.
Uskon soturi tarvitsee rinnalleen toisia uskon sotureita. - Kyllä.
Yhdessä ollaan vahvoja. - Kyllä.
Sain vuonna 2019 profetian.
Se on Jeremia 19.
Se oli työkaverini ja ystäväni.
Hän antoi, sanoi minulle, kun olimme töihin menossa.
Hän sanoi, että olin tullut hänen mieleensä.
Hän sai tällaisen profetian. Jeremia 1:19.
"Kun he käyvät sotaan sinua vastaan, he eivät sinua voita, -
sillä Herra sinun Jumalasi on kanssasi ja pelastaa sinut."
Suuresti ihmettelin. Ei tässä mitään sotatilaa ole, -
että ihan normaalia arkipäivän pyöritystä. - Niin.
Kuinka ollakaan.
Seuraava päivä mulla oli vapaapäivä. Tuli puhelinsoitto.
Tajusin sen puhelun aikana ja sen jälkeen, -
että nyt ei olla oikealla asialla. Olin aivan hämmästynyt, pöyristynyt.
Minulle ei oltu puhuttu asiasta mitään.
Jonkinlaista huolta oli. Minulle ei sanottu mitä, missä, milloin.
Ymmärsin heti, että ei ole asiat kohdallaan.
En olisi selvinnyt siitä ilman Jumalan ihmeellistä apua. - Niinpä.
Enkä ilman niitä viisaita kristittyjä neuvojia, -
asiantuntijoita, ystäviä, Anne mukaan luettuna, -
työkavereita. - Aivan.
Minulle tuli tämmöinen raamatunpaikka mieleen, -
että pukekaa päällenne Jumalan koko sota-asu.
Että voitte tehdä pahana päivänä vastarintaa -
ja sen suoritettuanne pysyä vielä pystyssä. - Aivan.
Pukekaa Jumalan sota-asu päällenne, -
että voitte kestää perkeleen kavalat juonet. - Aivan.
Tosi pohjan kautta, aivan kipeitä asioita -
tämän uskon soturin ominaisuuden taustalla.
Hmm...
Mutta siinä tuli ihan ihmeellisiä Jumalan väliintuloja.
Olin etuoikeutettu, että mulla oli tukijoita niin paljon. - Aivan.
Kaikessa koin sen Jumalan ihmeellisen avun.
Joo, varmasti.
Mistä sinä tänään unelmoit?
Unelmoin siitä, että saan olla tässä nyt. - Ihanaa.
Ollaan tässä nyt. - Kyllä.
Kertoa siitä, että Jeesus elää.
Ja että Hän on kaikkien ihmisten Vapahtaja, varsinkin uskovien.
Aamen.
Se, mistä unelmoin on siitä, että voisin olla sellainen ihminen, -
että jos Jumala kutsuu pelastukseen jotakin, -
niin en ainakaan olisi esteenä. - Se on meidän monien rukous.
Kerro Eeva, mikä Raamatun paikka siunaa, -
ja innoittaa sinua tällä hetkellä.
Se on oikeastaan semmoinen kestorukous.
Ihan liittyen näihin, mistä ollaan juteltu.
Se on Filippiläiskirje 4:6 ja 7.
"Älkää mistään murehtiko, vaan kaikessa saattakaa pyyntönne -
rukouksella ja anomisella kiitoksen kanssa Jumalalle tiettäväksi, -
ja Jumalan rauha, joka on kaikkea ymmärrystä ylempi, -
on varjeleva sydämenne ja ajatuk- senne Kristuksessa Jeesuksessa."
Aamen. Se on voimallinen sana, lohduttava. - Kyllä.
Eeva, aika alkaa olla päätöksessään -
mutta voitko vielä rukoilla tässä katsojaystävien puolesta?
Ole hyvä.
Kiitos Herra Jeesus siitä, -
että Sinä sovitit meidän syntimme, virheemme, erheemme, -
ja kannoit meidän sairautemme Golgatan keskimmäisellä ristillä.
Herra, Sinä tulit, että meillä olisi elämä ja yltäkylläisyys.
Kiitos Herra siitä, mitä Sinä olet sanonut, tehnyt ja mitä Sinä teet.
Herra olet sanonut: "Minä olen tie, totuus ja elämä, -
eikä kukaan tule Isän tykö, muutoin kuin minun kauttani."
Etkö tiedä, että Herran hyvyys vetää sinua parannukseen.
Älä halveksi Hänen pitkämieli- syytensä ja hyvyytensä runsautta.
Herra on lähellä niitä, joilla on särjetty sydän ja murtunut mieli.
Sillä särjettyä ja murtunutta mieltä -
Hän haluaa hoitaa ja parantaa.
Hän on kaiken lohdutuksen Jumala.
Kiitos Herra siitä, että Sinä elät tänä päivänä Pyhän Henkesi kautta.
Herra siunatkoon sinua ja varjelkoon sinua, -
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän, Pojan ja Pyhän Hengen nimeen. Aamen.
Eeva, kiitos kaikesta, mitä olet kertonut meille tässä.
Se on ollut arvokasta kuultavaa. Kiitos. - Kiitos.
Kertomasi mukaan, olet lähdössä tapaamaan yli 90-vuotiasta äitiäsi.
Sano siunaavia terveisiä hänelle ja siskolle myös. - Kyllä.
Tekstitys: Ilpo Törnqvist
Sinä myös löysit lämpimän tulen lähelle, -
löysit TV7:n äärelle.
Jotta TV7 pysyisi palavana, se tarvitsee tukeasi.
Voit soittaa sen numeroon 0600-10177, -
jolloin puhelun hinta on noin 12 euroa.
Tai voit lähettää tukesi tilille -
käyttämällä ruudussa näkyvää viitenumeroa.
Saajana on Ristin Tuki ry.
Lämmin kiitos, että olet mukana. Nähdään, hei.